钦定古今图书集成/理学汇编/学行典/第194卷 > 吕崇爵
## 钦定古今图书集成/理学汇编/学行典/第194卷 > 吕崇爵

按《龙溪县志》：“吕崇爵，字名禄，先晋江人。洪武初，避寇
来漳，家于龙溪之杏林。兄弟四人，崇爵居次。性纯笃，
有孝行，父疾，夙夜扶持，奉汤药。父泄痢，必躬涤厕澣
衣，历十馀年，孝敬弥笃。父没，持丧尽礼。母先卒时，家
贫，葬不能备礼，至是启之重敛，易棺与父同窆，乡党
咸称其孝。”